《秋夜露坐》
明代·朱诚泳

大火流天末，金井飞梧桐。草枯露华湿，莲衰池影空。

招摇向参露，鸣蛩泣西风。中夜耿不寐，孤坐明月中。

炎凉逐时改，感慨徒忡忡。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。